Murojaatlarni qabul qilish, ro’yxatga olish, ijrosini nazorat qilish va hisobotini yuritish

6. Murojaatlarni qabul qilish, ro’yxatga olish, ijrosini nazorat qilish va hisobotini yuritish
32. Jismoniy va yuridik shaxslarning murojaatlari (qabuldan tashqari) shu kunning o’zida davlat organi devonxonasida jismoniy va yuridik shaxslarning murojaatlarini ro’yhatga olish kitobida qayd qilinadi (ilova № 3).
33. Murojaatlarni ro’yxatga olish varaqasi bilan rahbariyatga ko’rib chiqish uchun taqdim qilinadi (ilova № 4).
SHundan so’ng, rahbariyat ko’rsatmasi asosida tegishli tarmoq va soha rahbari yoki mutaxassisga ijro uchun topshiriladi. Bu haqda qayd qilish varaqasi yoki kitobga belgi (ijrochi F.I.SH va imzosi) qo’yiladi.
34. Murojaatni ko’rib chiqish bo’yicha bir necha masьul xodimlarga topshirilgan bo’lsa, murojaat va u bo’yicha topshiriqning asl nusxasi rahbar ko’rsatmasida birinchi yozilgan shaxsga, nushalari esa boshqa ijrochilarga imzo orqali yetkaziladi.
35. Davlat oranida qabul qilingan shaxs mavjud “Jismoniy va yuridik shaxslarning qabulini qayd qilish kitobi”ga ro’yxatga olinadi (ilova № 5).
36. SHaxsiy qabulda bo’lgan jismoniy va yuridik shaxslar tomonidan yozma murojaat taqdim etilmasa, ulardan og’zaki murojaat qabul qilinganligi haqida “qabul varaqasi” to’ldiriladi (ilova № 6).
Qabul varaqasida qabul qilingan shaxs, uning manzili va murojaat mazmuni, qabul qilgan shaxsning ko’rsatmasi ko’rsatiladi va varaqa qabul qilgan shaxs tomonidan imzolanadi.
Agarda qabul davlat organining mansabdor bo’lmagan boshqa shaxslari tomonidan o’tkazilib, qabul varaqalari to’ldirilgan holda, qabul qilingan fuqaro haqida shu kunning o’zida rahbariyatga axborot berilishi va murojaat bo’yicha ko’rsatma olinishi lozim.
Qabul varaqalari davlat organlarida mavjud murojaatlarni ro’yxatga olish kitobiga ro’yxatga olinadi va rahbariyat ko’rsatmasi asosida tegishli tarmoq yoki soha rahbariga (mutaxassisga) ko’rib chiqish uchun topshiriladi.
Og’zaki murojaatlar bo’yicha to’ldirilgan varaqalar quyi yoki boshqa muassasalarga ko’rib chiqish uchun yuborilgan taqdirda varaqaning asl nusxasi olib qolinadi.
37. Tarmoqlar tomonidan barcha murojaatlar (og’zaki, yozma, elektron) belgilangan namunadagi alohida kitobga ro’yxatga olinib, ko’rib chiqiladi.
38. Ishonch telefonlari orqali kelib tushgan xabarlar ham belgilangan tartibga ko’ra tegishli kitobda ro’yxatdan o’tkaziladi va bu haqda tegishliligiga ko’ra rahbariyatga bildirgi orqali axborot beriladi. So’ngra, rahbariyat ko’rsatmasi asosida tekshirish tashkil etish uchun mas’ul xodimga yoki mutaxassisga beriladi (ilova № 7).
Mazkur kitob davlat organi rahbarining buyrug’i yoki qarori asosida bunga mas’ul etib tayinlangan xodim tomonidan yuritiladi.
39. Kelib tushgan murojaatlar bo’yicha murojaat etgan jismoniy va yuridik shaxslarni ismi sharifi asosida alfavit tartibda ro’yxatga olinadi xamda varaqalar yuritiladi va u maxsus qutilarda (kartotekada) saqlanadi. Varaqalar kompьyuter xotirasiga kiritib saqlanishi ham mumkin
Har bir murojaatni ro’yxatdan o’tkazishdan oldin ushbu jismoniy va yuridik shaxslardan muqaddam murojaat bo’lgan-bo’lmaganligi tekshiriladi. Agar avval murojaat etgan va uning murojaati ro’yxatga olingan bo’lsa, bu haqda ma’lumotnomada tegishli belgi qo’yiladi.
40. Hal qilish uchun qabul qilingan ariza va shikoyatlar yuzasidan tarmoqlar tomonidan yig’ma jildlar yuritiladi, unga tarmoqda ro’yxatga olish kitobidagi tartib raqami beriladi. Yig’ma jildiga ariza yuzasidan o’tkazilgan tekshirish davomida to’plagan hujjatlar xronologik tartibda jamlanadi (ilova № 8).
41. Bir shaxs tomonidan bitta masala yuzasidan berilgan ariza va shikoyat yuzasidan yagona yig’ma jild yuritiladi. Agarda murojaatda turli tarmoqlarga oid vajlar keltirilgan bo’lsa, yig’ma jild asosiy masala yuzasidan ma’sul tarmoqda yuritilib, qolgan tarmoqlar ushbu murojaatni hal etishga jalb qilinadi.
Har bir tarmoq o’zining yo’nalishi bo’yicha murojaatni ko’rib chiqilishi yuzasidan ma’lumotnoma tuzib, umumlashtirish uchun ijrochi tarmoqqa beradi. Ma’lumotnoma nusxasi va asoslantiruvchi hujjatlar tekshirishga jalb qilingan tarmoqda saqlanadi.
42. Ko’rib chiqilgan murojaatlar yuzasidan yuritilgan yig’ma jildlar tegishli tarmoqlarda 3 yil davomida saqlanadi, ularning muddati o’tgach umumiy bo’lim (devonxona)ga topshiriladi.
Umumiy bo’lim tomonidan yig’ma jildlar ekspert-tekshiruv komissiyasi xulosasiga ko’ra, dalolatnoma asosida yo’q qilinadi. Yo’q qilish to’g’risidagi dalolatnomalarda arizalarning tartib raqamlari, yillari va ular to’g’risidagi boshqa ma’lumotlar ko’rsatiladi.
43. Har oy yakuniga ko’ra har bir tarmoq tomonidan ko’rib chiqilgan murojaatlar va qabul qilingan jismoniy va yuridik shaxs vakillari haqida belgilangan jadvallar asosida hisobot tuziladi va umumiy bo’lim (devonxona)ga topshiriladi. Umumiy bo’lim tomonidan hisobotlar jamlanib, muassasa rahbariyatiga axborot berib boriladi (ilova № 9).
|